stanford-oval/wikipedia huggingface dataset:
Lynx (moottorikelkka)
Tuotekehitys ja teknisiä tietoja

Vuonna 2016 tuotekehityksessä työskenteli 40 henkilöä. He toimivat muun muassa testiajajina. Kesäaikaan kelkkojen suksien alle laitetaan pyörät ja niitä testataan asfaltilla.
Kelkkojen moottoreina käytetään itävaltalaisia Rotaxin moottoreita. Kaksitahtimoottoreissa käytetään E-Tech-järjestelmää, joka on kehitetty alun perin Evinrude-perämoottoreihin. Nelitahtimoottorit esiteltiin 2010-luvun alussa.
Moottorikelkkojen mukana toimitetaan vihreä opetteluavain, jonka avulla voidaan rajoittaa ajoneuvon kiihtyvyyttä ja huippunopeutta.
Motocross- ja moottorikelkkakilpailija Pauli Piippola on kehitellyt kelkkoihin jousitusta, joka tuotiin markkinoille vuonna 2006 nimellä Pauli Piippola Suspension, PPS.  Vaihteistoja valmistetaan Agco Powerin Linnavuoren tehtaalla. Lynx-kelkat ovat variaattorivetoisia.
Moottorikelkat voidaan jakaa erilaisiin ryhmiin:
sporttiset vapaa-ajan kelkat
touring-kelkat
työkelkat
vuoristokelkat
Lynx myy kelkkoihinsa lisävarusteita, joiden avulla esimerkiksi työkelkkaa voidaan käyttää  perheen retkikelkkana. Lisävarusteita ovat muun muassa akkulaturit, navigaattorit, polttoainekanisterit, käsisuojat, etupuskurit, pohjapanssarit, työvalot, reet sekä erilaiset kelkkaan kiinnitettävät laukut ja kuljetuslaatikot.
Tuotekehitys ja teknisiä tietoja > Malleja

Lynx Adventure -kelkkoja käytetään esimerkiksi Lapissa safarikelkkoina.
Lynx Commander -mallia käyttävät esimerkiksi Norjan rajavartijat. Nelitahtinen Lynx Commander 5900 oli yhtiön 50-vuotisjuhlamalli
1980- ja 1990-luvuilla valmistettu työkelkka Lynx GLX 5900 oli vuonna 2015 Euroopan rekisteröidyin moottorikelkka.
Lynx Ranger Army on työkelkka
Lynx Ranger Rotax -kelkka on nelitahtinen matkakelkka
Lynx Rave on kilpakelkkoja muistuttava sporttikelkka, joka on suunniteltu reittiajoon
Lynx Yeti on suunniteltu työkäyttöön.
Lynx Xtrim -kelkat kuuluvat crossover-luokkaan eli niillä voi ajaa sekä valmiilla reitillä että syvässä lumessa niin kutsuttua freeride-ajoa Rovaniemellä suunnitellaan myös Lynx-merkkisiä kelkkailuun sopivia vaatteita.
Kuuluisia kilpa-ajajia

Lynxillä ovat ajaneet muun muassa Janne Tapio ja ruotsalainen Emil Öhman, jotka ovat voittaneet maailmanmestaruuden moottorikelkkailussa. Janne Tapio testasi kilpailuissa uutta PPS-jousitusta, jota kehittivät BRP Finlandissa hänen isänsä Jussi Tapio sekä Pauli Piippola,  joka on myös voittanut Lynxillä Suomen mestaruuksia.
Aiheesta muualla

Kuvia tai muita tiedostoja aiheesta Lynx (moottorikelkka) Wikimedia Commonsissa
BRP Finland Oy:n internetsivut (Arkistoitu – Internet Archive)
Bombardier Lynx YETI Pro V-800 Mayrhofen
Lynx-kelkka
Zoran Zaev

Zoran Zaev
Zoran Zaev (mak. Зоран Заев; s. 8. lokakuuta 1974, Strumica) on pohjoismakedonialainen taloustieteilijä ja poliitikko sekä Pohjois-Makedonian pääministeri 31. toukokuuta 2017 – 3. tammikuuta 2020. Zaev johtaa sosiaalidemokraattista SDSM-puoluetta.
Zaev on opiskellut taloustieteitä Pyhien Kyrilloksen ja Methodioksen yliopistossa. Hän liittyi sosiaalidemokraattiseen puolueeseen 1996 ja hänet valittiin parlamenttiin ensimmäisen kerran 2003. Zaev nousi puolueen johtoon 2008. Strumican pormestariksi hänet valittiin 2005, 2009 ja 2013.
Zaev ilmoitti 3. tammikuuta eroavansa pääministerin virasta. Syynä tähän olivat jäsenneuvottelujen katkeaminen Euroopan unionin kanssa.
Aiheesta muualla

Kuvia tai muita tiedostoja aiheesta Zoran Zaev Wikimedia Commonsissa
Makedonian tasavallan ja Pohjois-Makedonian pääministerit
Nikola Kljusev (1991–1992) | Branko Crvenkovski (1992–1998) | Ljubčo Georgievski (1998–2002) | Branko Crvenkovski (2002–2004) | Hari Kostov (2004) | Vlado Bučkovski (2004–2006) | Nikola Gruevski (2006–2016) | Emil Dimitriev | Zoran Zaev (2017–)
Marco Rosa

| Marco Rosa |
| --- | --- |

Henkilötiedot
Syntynyt: 15. tammikuuta 1982 (ikä 42) Scarborough, Ontario, Kanada
Kansalaisuus:   Kanada
Jääkiekkoilija
Lempinimi:  Rosie
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  Hockey Club Asiago
Sarja:  Alps Hockey League
Pelinumero:  91
Pelaajaura
Pääsarjaura:  2004–
Aik. seurat:  Long Beach Ice Dogs (ECHL) Milwaukee Admirals (AHL) Texas Wildcatters (ECHL) Houston Aeros (AHL) Providence Bruins (AHL) Manitoba Moose (AHL) St. John's IceCaps (AHL) Blues (SML) Grizzly Adams Wolfsburg (DEL) Krefeld Pinguine (DEL)
NHL-varaus:  255. varaus, 2001 Dallas Stars
Marco Rosa (s. 15. tammikuuta 1982 Scarborough, Ontario, Kanada) on kanadalainen jääkiekkoilija, joka pelaa Alps Hockey Leaguen Hockey Club Asiagossa. Hän on pelipaikaltaan keskushyökkääjä.
Muuta

Rosalla on isänsä puolelta espanjalaisia ja äitinsä puolelta italialaisia sukujuuria. Hän harrasti lapsena myös jalkapalloa, jonka Rosa lopetti 13-vuotiaana.
M/S Finnforest

| M/S Finnforest |
| --- | --- |
 Finnforest Helsingissä kesällä 2007.
Tyyppi:  Rahtilaiva
Lippuvaltio:  Ruotsi
Kotipaikka:  Tukholma
IMO-numero:  7528623
MMSI-numero:  265428000
Tunnuskirjaimet:  SGKI
Aiemmat nimet:  1978: Stena Project 1978–1981: Atlantic Project 1981–1983: Merzario Hispania 1983–1984: Stena Hispania 1984–1985: Kotka Violet 1985–1986: Stena Hispania 1986–1988: Stena Britannica 1988–1996: Bore Britannica 1996–2018 Finnforest
Omistaja:  Celtic Link
Aiemmat omistajat:  1978–1981: Stena Container Line 1981–1984: Stena RoRo Line Ltd. 1984–1988: Stena Caribbean Ltd. 1988–1996: Oy Rettig Ab 1996–1999: Bore Lines Ab 1999–2007 Strömma Turism & Sjöfart AB 2007–2018 Celtic Link
Rakennustelakka:  Hyundai Shipbuilders & Heavy Industries, Ulsan, Etelä-Korea
Rakennusnumero:  648
Kölinlasku:  1977
Vesillelasku:  29. marraskuuta 1977
Luovutettu:  23. maaliskuuta 1978
Status:  ajoi karille ja upposi 19. kesäkuuta vuonna 2018
Tekniset tiedot
Pituus:  155,99 m
Leveys:  22,71 m
Syväys:  7,32 m
Bruttovetoisuus:  5 753 brt
Koneisto:  2 × Pielstick 12PC2-5V-400 V-diesel
Koneteho:  11 475 kW
Nopeus:  31,48 km/h
Nopeus:  17 kn
Hyttejä:  120
Miehistö:  50
Lastikapasiteetti:  2 100 m
Lähteet:  
M/S Finnforest (IMO 7528623) on irlantilaisen Celtic Link -varustamon omistama ro-ro-rahtialus. Alus on rakennettu vuonna 1978, Ulsanissa, Etelä-Koreassa ja alun perin sen nimi oli Stena Project. Kuollutta painoa Finnforestilla on 8 811 tonnia ja sen jääluokitus on 1A eli se pystyy useimmissa jääolosuhteissa kulkemaan yksin. Alus on rekisteröity Ruotsin lipun alle ja sen kotisatama on Tukholma. Nykyisin aluksella operoi suomalainen rahtivarustamo Finnlines reitillä Turku–Travemünde.
Käyttöhistoria > 1977–1998

29. marraskuuta 1977 alus laskettiin vesille eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 648. Alus valmistui maaliskuussa vuonna 1978 kuudentena 11 aluksen sarjasta, jonka muodostavat valmistumisjärjestyksessä M/S Global Freighter (nimi valmistuessa Merzario Ausonia), M/S Stena Transfer (Stena Runner), M/S Tor Baltica (Elk), M/S Kilmore (Norsky), uponnut M/S Finnbirch (Stena Prosper), M/S Atlantic Freighter (Tor Felicia), M/S Stena Partner (Alpha Enterprise), M/S Global Carrier (Imparca Express I), M/S Stena Transporter (Merzario Espania) ja M/S Diplomat (Stena Trader).
23. maaliskuuta 1978 laiva luovutettiin Stena Container Linen haltuun, joka rekisteröi aluksen Stena Project-nimisenä Yhdistyneen kuningaskunnan lipun alle. Kotisatamaksi tuli Lontoo. Samana päivänä se aikarahdattiin Atlantic Container Linen liikenteeseen, reitille Southampton–Antwerpen–Rotterdam–Le Havre–Liverpool–Göteborg–Bremerhaven–Halifax–Montréal. Alus myös nimettiin tuolloin uudelleen: Atlantic Projectiksi.
Vuonna 1981 Stena RoRo Line osti aluksen ja rekisteröi sen Maltan lipun alle. Kotisatamaksi tuli Valletta. Samana vuonna italialainen Andrea Merzario S.P.A. vuokrasi aluksen Italian ja Saudi-Arabian väliseen liikenteeseen, nimellä Merzario Hispania. Marraskuussa 1983 alus palautettiin tilausliikenteeseen Stena RoRo Line Ltd:lle, joka rekisteröi laivan Kyproksen lipun alle. Samalla myös aluksen nimi vaihdettiin Stena Hispaniaksi. Vuonna 1984 alus siirtyi Stena Caribbean Ltd:n haltuun ja Caymansaarten lipun alle. Myöhemmin samana vuonna suomalainen Kotka Line Oy vuokrasi aluksen liikenteeseensä, linjalle Suomi–Iso-Britannia–Länsi-Afrikka. Myös aluksen nimi vaihtui: Kotka Violet.
Jälleen vuonna 1985 alus palasi tilausliikenteestä, jonka jälkeen sai uuden nimen: Stena Hispania. Tammikuussa 1986 alus  sai jälleen uuden nimen: Stena Britannica ja se rekisteröitiin Britannian alusrekisteriin, kotisatamanaan Lontoo. Myöhemmin samana vuonna Stena Britannica meni Hapag Lloyd Werftin telakalle Bremerhaveniin, Saksaan, jossa alukseen rakennettiin uusi sääkansi. Telakalta päästyään Stena Portlink aloitti liikennöinnin aluksella Ruotsin ja Ison-Britannian välillä.
Käyttöhistoria > 1998–

Vuoden 1988 tammikuussa laiva aikarahdattiin suomalaisen Oy Rettig Ab:n liikenteeseen, nimellä Bore Britannica. Rettig rekisteröi aluksen Suomen alusrekisteriin. Myöhemmin saman kuukauden aikana Bore Ro-Ro vuokrasi vastakastetun Bore Britannican Suomen ja Ison-Britannian väliseen liikenteeseensä. 1. joulukuuta 1988 Rettig osti aluksen. Luovutus tapahtui 7. joulukuuta, jonka jälkeen alus aloitti liikennöinnin Helsingin ja saksalaisen Kielin satamakaupungin välillä. 14. tammikuuta 1991 Bore Britannica törmäsi yhteen M/S Dronning Margrethe II -nimisen aluksen kanssa Fehmarn Beltin salmessa eteläisellä Itämerellä. Vuonna 1992 Finncarriers vuokrasi aluksen, linjalle Turku–Rauma–Travemünde–Rostock–Lyypekki.
Vuoden 1996 marraskuussa Bore Lines osti laivan ja rekisteröi sen Ruotsin lipun alle. Oston yhteydessä myös laivan nimi muuttui nykyiseen muotoon eli Finnforestiksi. Vuonna 1997 P&O North Sea Ferries vuokrasi aluksen. Vuonna 1999 alus päätyi nykyisen omistajansa, ruotsalaisen Strömma Turism & Sjöfart AB:n omistukseen. Lokakuussa 2001 Finnforest aloitti liikenteen Helsingin ja Århusin välillä. Tammikuussa 2007 Finnforest siirtyi Helsingin ja Gdynian väliseen liikenteeseen. 4. joulukuuta 2007 Finnforest vaihtoi omistajaa, kun Celtic Link otti aluksen haltuunsa. Uusi omistaja aikarahtasi aluksen edelleen Finnlinesin liikenteeseen.
Aiheesta muualla

Kuvia tai muita tiedostoja aiheesta M/S Finnforest Wikimedia Commonsissa
Fakta om Fartyg – M/S Stena Project (ruotsiksi)
Finnforestista Finnlinesin sivuilla[vanhentunut linkki]
The ferry site – M/F Finnforest (englanniksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Finnforest Helsingissä kesällä 2007
(66666)

| (66666) 1999 TL9> Löytäminen |
| --- | --- |
Löytäjät:  K. Korlevic,  M. Juric
Löytöaika:  7. lokakuuta 1999
Kiertoradan ominaisuudet
Keskietäisyys Auringosta:  2,60 AU
Pienin etäisyys Auringosta:  2,12 AU
Suurin etäisyys Auringosta:  3,09 AU
Eksentrisyys:  0,188
Kiertoaika Auringon ympäri:  1535 päivää 4,20 vuotta
Inklinaatio:  9,72°
Fyysiset ominaisuudet
Läpimitta:  3–6 km
Pyörähdysaika:  ? h
Absoluuttinen kirkkaus:  15,1
(66666) 1999 TL9 (kirjoitetaan myös (66666) 1999 TL9) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät K. Korlevic ja M. Juric vuonna 1999. Koska 1999 TL9:n absoluuttinen magnitudi (H) on 15,1, sen läpimitta on todennäköisesti kolmen ja kuuden kilometrin välillä.
Zoran Sretenović

| Zoran Sretenović> Henkilötiedot |
| --- | --- |
Koko nimi:  Zoran Sretenović
Syntynyt: 5. elokuuta 1964 Belgrad, Serbian ST, Jugoslavia
Kuollut: 28. huhtikuuta 2022 (57 vuotta) Belgrad, Serbia
Kansalaisuus:   /  Jugoslavian liittotasavalta, myöh.  Serbia
Koripalloilija
Pelaajaura
Seurajoukkueet
:  KK Jugoplastika Bamberg
Maajoukkueet
:   Jugoslavia
Aiheesta muualla
FIBA
| Mitalit> Maa:   /  Jugoslavian liittotasavalta.Miesten koripallo.EM-kilpailut  | Mitalit> Maa:   /  Jugoslavian liittotasavalta.Miesten koripallo.EM-kilpailut  | Mitalit> Maa:   /  Jugoslavian liittotasavalta.Miesten koripallo.EM-kilpailut  | Maa:   /  Jugoslavian liittotasavalta> Miesten koripallo. |
| --- | --- | --- | --- |
|  Kultaa | Italia 1991 |  |  |
|  Kultaa | Kreikka 1995 |  |  |
Zoran Sretenović (5. elokuuta 1964 Belgrad, Serbian ST, Jugoslavia – 28. huhtikuuta 2022 Belgrad, Serbia) oli serbialainen koripallovalmentaja ja pelaajaurallaan maajoukkuetasolla Jugoslaviaa edustanut ja kaksi Euroopan mestaruutta voittanut koripalloilija.
Elämä ja urheilu-ura

Sretenović voitti pelaajana Jugoslavian miesten maajoukkueessa Euroopan mestaruuden Italiassa 1991 ja Kreikassa 1995. Seuratasolla Sretenović voitti KK Jugoplastikassa seurajoukkueiden Euroopan mestaruuden vuosina 1989, 1990 ja 1991. Hän voitti myös neljä Jugoslavian mestaruutta, kolme Jugoslavian cup-mestaruutta ja vuonna 1992 Saksan cup-mestaruuden. Jugoslavian ja Saksan ohella hän pelasi urallaan Ranskassa ja Puolassa. Pelaajauransa jälkeen Sretenović työskenteli koripallovalmentajana. Hän kuoli Belgradissa 57-vuotiaana 28. huhtikuuta 2022 saatuaan sydäninfarktin.
Äänekosken lukio

| Äänekosken lukio |
| --- | --- |
 Äänekosken lukion rakennus (2017).
Osoite:  Kuhnamontie 5b 44100 Äänekoski
Sijainti:  Äänekoski
Koordinaatit:  62.59953°N, 25.72421°E
Omistaja:  Äänekosken kaupunki
 Äänekosken lukio 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Äänekosken lukio on Äänekoskella toimiva lukio.
Uusi lukiorakennus valmistui kesällä 2017.
Alkujaan Äänekosken yhteiskoulu perustettiin 4-luokkaiseksi keskikouluksi vuonna 1931, vuonna 1940 keskikouluun lisättiin lukioluokat. Lukio eriytettiin keskikoulusta omaksi Äänekosken lukioksi vuonna 1973. Koulurakennukset ovat valmistuneet vuosina 1959, 1964, 1965 ja 1966. Koulu toimi 31. heinäkuuta 1973 asti yksityiskouluna ja sen toiminnasta vastasi Äänekosken yhteiskoulun kannatusyhdistys. Koulu-uudistuksen yhteydessä koulu siirtyi Äänekosken kaupungille.
Aiheesta muualla

Verkkosivut
Nadja Mikkonen (28.3.2018) Ruotsin kirjoittaa enää alle puolet abeista, mutta toisin on Äänekoskella: "En ole ikinä kuullut puhuttavan mistään pakkoruotsista" (yle.fi)
Äänekosken pääkirjasto

| Äänekosken pääkirjasto |
| --- | --- |

Sijainti:  Wessmanninkatu 2 44100 Äänekoski
Koordinaatit:  62.60265°N, 25.72981°E
Tyyppi:  yleinen kirjasto, kaupunginkirjaston pääkirjasto
Perustettu:  1922
Äänekosken pääkirjasto, Äänekoski: Kirjasto - Yhteystiedot ja aukioloajat
Äänekosken pääkirjasto on Äänekosken keskustaajamassa toimiva yleinen kirjasto. Se on osa Äänekosken kaupunginkirjastoa ja on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin.
Kirjastotoiminta sai Äänekoskella alkunsa vuonna 1922. Äänekosken kaupunginkirjaston muita toimipisteitä ovat Konginkankaan kirjasto, Sumiaisten kirjasto ja Suolahden kirjasto.
Aiheesta muualla

Tuukka Lukinmaa (18.8.2020) Äänekoski aloittaa ilmaisten kasvomaskien jakelun vähävaraisille (yle.fi)
(523731)

| (523731) 2014 OK394> Löytäminen |
| --- | --- |
Löytäjä:  Pan-STARRS
Löytöpäivä:  8. lokakuuta 2010
Muut nimet:  2014 OK394 ja 1995 SN55
Fyysiset ominaisuudet
Albedo:  0,08
Absoluuttinen magnitudi:  6,2  ja 6,24
Kiertorata
Kiertokohde:  Aurinko
Eksentrisyys:  0,1633  tai 0,1698524042408968
Inklinaatio:  4,140 astetta tai 4,137879369964496 astetta
Keskianomalia:  32,94509956354879 astetta
Kiertoaika:  101 938,8581127644 vuorokautta
Periapsis:  35,45271827033917 au
Apoapsis:  49,96032984653338 au
Radan isoakselin puolikas:  42,70652405843628 au
Aiheesta muualla
Minor Planet Center
JPL Small-Body Database
1995 SN55 on asteroidi tai mahdollisesti komeetan ydintä muistuttava jääkappale, joka löydettiin vuonna 1995 Saturnuksen radan takaa. Se on tyypin SE kentauri ja kappaleen läpimitan arvellaan olevan 170–380 kilometriä.
Kohde tunnetaan ainoastaan 36 päivän mittaisesta havaintosarjasta, jonka perusteella sen rata määriteltiin. Nykyisin asteroidin sijainti on kuitenkin tuntematon. Kohteen katoaminen johtunee siitä, ettei kappale liikukaan havainnoista lasketulla radalla. On arveltu, että tällä erotuksella saattaa olla yhteys muutamien avaruusluotainten liikkeestä havaittuun arvoitukselliseen Pioneer-anomaliaan.
(612911)

| (612911) 2004 XR190 |
| --- | --- |

Löytäminen
Löytäjät:  Brett J. Gladman
Löytöaika:  11. joulukuuta 2004
Kiertoradan ominaisuudet
Keskietäisyys Auringosta:  8,534532 miljardia km 57,050 AU
Pienin etäisyys Auringosta:  7,826404 miljardia km 52,316 AU
Suurin etäisyys Auringosta:  9,24266 miljardia km 61,783 AU
Eksentrisyys:  0,083
Kiertoaika Auringon ympäri:  157390,985 d (430,91 vuotta)
Keskiratanopeus:  3,94 km/s
Inklinaatio:  46,746°
Fyysiset ominaisuudet
Päiväntasaajan halkaisija:  425–850 km
Massa:  0,6–4,8×1020 kg 
Putoamiskiihtyvyys pinnalla:  0,089–0,178 m/s2
Absoluuttinen kirkkaus:  4,47
Albedo:  0,04–0,16?
Pakonopeus:  0,195–0,389 km/s
(612911) 2004 XR190 on transneptuninen kohde hajanaisen kiekon alueella, joka löydettiin vuonna 2004.
2004 XR190:lla on epätavallinen kiertorata. Se ei kierrä Aurinkoa vaaka- vaan pystysuunnassa. Toiseksi, sen kiertorata on muita hajanaisen kiekon objekteja pyöreämpi.
Óbuda

Óbudan kaupungintalo.
Óbuda on historiallinen kaupunki Unkarissa. Vuonna 1873 Óbudan, Budan ja Pestin kaupungit yhdistyivät Budapestiksi, ja nykyään Óbuda kuuluu Budapestin III osa-alueeseen. Kaupungin nimi tarkoittaa unkariksi Vanhaa Budaa.
Óbudan kaakkoisosassa on Óbudan- eli Hajógyárisaari. Saarella järjestetään vuosittain Sziget-festivaalit, joka on yksi Euroopan suurimmista musiikki- ja kulttuuritapahtumista.
Historia

Ensimmäiset merkit asutuksesta Óbudan alueella ovat peräisin kivikaudelta. Roomalaiset rakensivat paikalle Aquincumin, Pannonian provinssin pääkaupungin. Unkarilaiset saapuivat alueelle 900-luvulla, ja tuolloin Óbuda toimi tärkeänä asutuskeskuksena suurille heimopäälliköille, myöhemmin kuninkaille. Unkarin kuningas Béla IV rakennutti uuden pääkaupungin Óbudan eteläpuolelle mongoleiden valloitettua Budan kaupungin vuosina 1241-1242. Tammikuun 1. päivänä 1873 Óbuda yhdistyi Budan ja Pestin kaupunkien kanssa muodostaen Budapestin.
Aiheesta muualla

Óbudan kotisivu (unkariksi)
(Marie’s the Name)

| ”(Marie's the Name) His Latest Flame” Elvis Presley |
| --- | --- | --- |

Singlen tiedot
 Äänitetty : 26. kesäkuuta 1961
 Julkaistu: 8. elokuuta 1961
 Tekijä(t): Doc Pomus, Mort Shuman
 Tyylilaji: rock and roll, pop
 Kesto: 02.07
 Levy-yhtiö: RCA Records
Elvis Presleyn muut singlet
| ”Wild in the Country” / ”I Feel So Bad” 1961 | ”(Marie's the Name) His Latest Flame” 1961 | ”Rock-A-Hula Baby” / ”Can't Help Falling in Love” 1961 |
(Marie’s the Name) His Latest Flame on Elvis Presleyn kappale, joka julkaistiin 8. elokuuta 1961. Doc Pomusin ja Mort Shumanin kirjoittaman kappaleen esitti alun perin Del Shannon, mutta Presleyn versio kappaleesta on tunnetuin ja menestynein. Kappale oli parhaimmillaan Billboard Hot 100 -listan neljännellä sijalla ja pysyi UK Singles -listan kärjessä neljän peräkkäisen viikon ajan.[lähde? ]
Marco Scandella

| Marco Scandella |
| --- | --- |

Henkilötiedot
Syntynyt: 23. helmikuuta 1990 (ikä 34) Montreal, Quebec, Kanada
Kansalaisuus:   Kanada
Jääkiekkoilija
Lempinimi:  Pizza
Pelipaikka:  puolustaja
Maila:  vasen
Pituus:  191 cm
Paino:  95 kg
Seura
Seura:  St. Louis Blues
Sarja:  NHL
Pelinumero:  6
Pelaajaura
Pääsarjaura:  2010–
Aik. seurat:  Minnesota Wild (NHL) Houston Aeros (AHL) Buffalo Sabres (NHL) Montreal Canadiens (NHL)
NHL-varaus:  55. varaus, 2008 Minnesota Wild
Marco Scandella (s. 23. helmikuuta 1990 Montreal, Quebec, Kanada) on kanadalainen jääkiekkopuolustaja, joka pelaa NHL-joukkue St. Louis Bluesissa. Minnesota Wild varasi hänet toisella kierroksella 55. pelaajana NHL:n varaustilaisuudessa 2008. Scandellan vahvuudet ovat aggressiivisuus, kahden suunnan pelaaminen ja kunto. Hänellä on italialaiset sukujuuret.
Ura > Seuraura

Scandella pelasi Québecin paikallisia juniorisarjoja mm. Ecole Ed.-Montpetit Predateur ja Montréal Predateursin joukkueissa, joiden jälkeen hän pelasi vuodet 2007–2010 QMJHL-joukkue Val-d'Or Foreursissa. Scandellan ensimmäinen kausi 2007–2008 toi siellä 65 runkosarjaottelussa tehot 4+10=14. NHL-joukkue Minnesota Wild varasi hänet toisella kierroksella 55. pelaajana kesällä 2008.
Varauksensa jälkeen Scandella pelasi vielä kaksi kautta Foreursissa toimien joukkueen kapteenina. Kaudella 2008–2009 hän oli tehoilla 10+27=37 joukkueen tehokkain puolustaja. Scandella teki huhtikuussa 2009 kolmivuotisen tulokassopimuksen Minnesota Wildin kanssa ja pelasi loppukauden sen farmijoukkue Houston Aerosissa, AHL:ssä, jota hän edusti yhden runkosarja- ja kuuden playoff-ottelun verran. Scandella palasi taas kaudeksi 2009–2010 Foreursiin. Hänen runkosarjaansa lyhensi 15 ottelun verran pelikielto, jonka Scandella sai pian alle 20-vuotiaiden MM-kilpailujen jälkeen taklattuaan Rimouski Océanicin Alexandre Durettea kyynärpäällä päähän. Maaliskuussa 2010 hän siirtyi taas kevätsopimuksella Houston Aerosiin, jota Scandella edusti seitsemän runkosarjaottelun verran. Hän pelasi kuitenkin pudotuspelit Foreursissa.
Kaudeksi 2010–2011 Scandella siirtyi kokonaan Minnesota Wildin organisaatioon. Hän aloitti kautensa farmissa ja pääsi kauden aikana pelaamaan 20 NHL:n runkosarjaottelua tehden kaksi syöttöpistettä. Scandella teki NHL-debyyttinsä 12. marraskuuta 2010 ottelussa Florida Panthersia vastaan. Kaudella 2011–2012 hän murtautui Wildin kokoonpanoon ja pelaa nyt varsinaista tulokaskauttaan NHL:ssä. Scandella teki NHL-uransa avausmaalinsa kauden avausottelussa 8. lokakuuta 2011 Columbus Blue Jacketsin Steve Masonin taakse.
Helmikuussa 2020 Montreal Canadiens kauppasi Scandellan St. Louis Bluesiin vaihdossa toisen kierroksen varausvuoroon ja ehdolliseen neljännen kierroksen varausvuoroon. Huhtikuussa 2020 Scandella teki neljän vuoden jatkosopimuksen Bluesin kanssa.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Scandella alle 20-vuotiaiden MM-kilpailuissa vuonna 2010. |  Scandella alle 20-vuotiaiden MM-kilpailuissa vuonna 2010. |  Scandella alle 20-vuotiaiden MM-kilpailuissa vuonna 2010. |  |
Maa:   Kanada
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Saskatchewan 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Kazan 2008 | jääkiekko |  |
Scandella oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.
Muuta

Scandellan isoveli Giulio on myös jääkiekkoilija. Giulio on edustanut kansainvälisellä tasolla Italiaa. Heidän enonsa on pudotuspelit mukaan lukien yli 800 NHL-ottelua pelannut Sergio Momesso.